Diari Oficial de la Generalitat Valenciana


Sumari del DOGV 3968, del 28-03-2001 (2001/2151)

Resolucions de la secretària general de la Conselleria de Justícia i Administracions Públiques, per les quals s'acorda la inscripció en el Registre de Fundacions de la Comunitat Valenciana, de les fundacions següents: Fundació Caixa Algemesí de la Comunitat Valenciana; Fundació de la Comunitat Valenciana per a la Restauració de la Insigne Col·legiata de Gandia; Fundació de la Comunitat Valenciana Ciutat de les Arts Escèniques; i Fundació Sant Isidre de Castelló de la Comunitat Valenciana.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3968

Data del DOGV
:   28-03-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/2151


Data del document
:   26-02-2001

Organisme emissor
:   Conselleria de Justícia i Administracions Públiques

Tipus de document
:   Resolució

Descriptors 

:   * fundació

Resolucions de la secretària general de la Conselleria de Justícia i Administracions Públiques, per les quals s'acorda la inscripció en el Registre de Fundacions de la Comunitat Valenciana, de les fundacions següents: Fundació Caixa Algemesí de la Comunitat Valenciana; Fundació de la Comunitat Valenciana per a la Restauració de la Insigne Col·legiata de Gandia; Fundació de la Comunitat Valenciana Ciutat de les Arts Escèniques; i Fundació Sant Isidre de Castelló de la Comunitat Valenciana. [2001/A2151]
  
En compliment del que disposa l'article 29.h de la Llei 8/1998, de 9 de desembre, de la Generalitat Valenciana, de Fundacions de la Comunitat Valenciana, en el qual s'estableix com a funció específica del Protectorat «donar publicitat a l'existència i activitats de les fundacions», indiquem:
  
Primer
  
Que per la Resolució del dia 26 de desembre de 2000, de la secretària general de la Conselleria de Justícia i Administracions Públiques, es va acordar inscriure en el Registre de Fundacions de la Comunitat Valenciana la Fundació Sant Isidre de Castelló de la Comunitat Valenciana, i classificar-la de caràcter beneficocultural.
  
Segons l'article 7 dels seus estatuts, la fundació durà a terme i promocionarà tot tipus d'activitats d'interés general, en particular aquelles activitats tendents a la promoció cultural, social i assistencial, promoció del valencià, cooperació per al desenvolupament, defensa del medi ambient, suport a un model de desenvolupament sostenible, foment de l'economia i de la investigació en l'entorn al qual s'estenga el seu àmbit d'actuació.
  
Per al compliment de l'objecte abans referit, la fundació desenvoluparà les activitats següents:
  
1. Gestionar la part del fons per a la formació i promoció cooperativa que li fóra assignada per la Caixa Rural Castelló conforme a la normativa vigent, i aplicar les dotacions que a l'efecte acorde anualment l'Assemblea General de la dita caixa a la formació dels socis i treballadors de la cooperativa en intercooperatives, la difusió del cooperativisme i la promoció cultural, professional i social de l'entorn local o de la comunitat en general, com qualsevol altra finalitat autoritzada per la legislació vigent en cada moment.
  
2. Assumir el compromís social de Caixa Rural Castelló i garantir la permanència de l'obra social d'aquesta, qualsevol que fóra l'evolució de la caixa dins del sistema financer.
  
3. Atendre i promoure obres beneficoassistencials, a través d'aportacions o facilitant infraestructura i assessorament.
  
4. Donar suport al desenvolupament de la cultura local, mitjançant la realització de programes de col·laboració, beques, publicacions, exposicions, concursos i actes públics, i facilitar ajudes a altres iniciatives i associacions culturals i esportives.
  
5. Custodiar, mantenir i difondre el patrimoni cultural i artístic de Castelló de la Plana. Reunir, salvaguardar i donar a conéixer l'obra d'artistes castellonencs de prestigi.
  
6. Participar i col·laborar en la restauració de monuments i obres d'art.
  
7. Encoratjar la vida associativa de la ciutat i contribuir a les celebracions i esdeveniments socials, i fomentar els valors que són propis de la nostra identitat.
  
8. Promoure fins d'investigació mitjançant el finançament de treballs, concessió de beques i divulgació de projectes, dirigits a noves tecnologies en defensa del desenvolupament sostenible, medi ambient, foment de l'economia, tècniques agràries i millora de l'entorn rural.
  
9. Desenvolupar l'esperit cooperatiu o altres formes d'economia social, mitjançant la divulgació de la legislació cooperativa, impulsant la creació o el suport a projectes cooperatius que primen els fins fundacionals.
  
10. Formar part del patronat d'altres fundacions les finalitats del qual estiguen compreses entre els objectius de la fundació.
  
Segon
  
Que per la Resolució del dia 29 de gener de 2001, de la secretària general de la Conselleria de Justícia i Administracions Públiques, es va acordar inscriure en el Registre de Fundacions de la Comunitat Valenciana la Fundació de la Comunitat Valenciana Ciutat de les Arts Escèniques, i classificar-la de caràcter cultural.
  
Segons l'article 6 dels seus estatuts, els fins d'interés general de la fundació són la promoció, impuls i foment de l'economia, investigació, formació, producció i exhibició de les arts escèniques, afavorint totes aquelles iniciatives, projectes i activitats destinades al seu desenvolupament i consolidació.
  
Per al compliment dels seus fins, la fundació podrà realitzar tot tipus d'activitats directament, o mitjançant la subscripció d'acords o convenis de col·laboració o semblants amb qualssevol persones físiques o jurídiques, siguen aquestes públiques o privades, i també a través de la gestió indirecta, amb la contractació prèvia que s'estime convenient amb terceres persones.
  
Tercer
  
Que per la Resolució del dia 2 de febrer de 2001, de la secretària general de la Conselleria de Justícia i Administracions Públiques, es va acordar inscriure en el Registre de Fundacions de la Comunitat Valenciana la Fundació Caixa Algemesí de la Comunitat Valenciana, i classificar-la de caràcter beneficocultural. Segons l'article 7 dels seus estatuts, la fundació portarà a terme i promocionarà tot tipus d'activitats d'interés general, en particular aquelles tendents a la promoció cultural, social i assistencial, cooperació per al desenvolupament, defensa del medi ambient, suport a un model de desenvolupament sostenible, foment de l'economia i de la investigació en l'entorn en la qual aquesta estenga el seu àmbit d'actuació.
  
Per al compliment de l'objecte anteriorment referit, la fundació desenvoluparà les activitats següents activitats:
  
1. Gestionar la part del fons per a la formació i promoció cooperativa que li fóra assignada per Caixa Rural d'Algemesí conforme a la normativa vigent, i aplicar les dotacions que a l'efecte acorde anualment l'Assemblea General de la caixa a la formació dels socis i treballadors en els principis i tècniques cooperatives, econòmiques i professionals; la promoció de les relacions intercooperatives, la difusió del cooperativisme i la promoció cultural, professional i social de l'entorn local o de la comunitat en general, i també qualsevol altra finalitat autoritzada per la legislació vigent en cada moment.
  
2. Assumir el compromís social de Caixa Rural d'Algemesí i garantir la permanència de l'obra social d'aquesta, qualsevol que fóra l'evolució de la caixa dins del sistema financer.
  
3. Atendre i promoure obres beneficoassistencials, a través d'aportacions o facilitant infraestructura i assessorament.
  
4. Recolzar el desenvolupament de la cultura local, mitjançant la realització de programes de col·laboració, beques, publicacions, exposicions, concursos i actes públics, i facilitar ajudes a altres iniciatives i associacions culturals i esportives.
  
5. Custodiar, mantenir i difondre el patrimoni cultural i artístic d'Algemesí. Reunir, salvaguardar i donar a conéixer l'obra d'artistes de prestigi residents a Algemesí.
  
6. Participar i col·laborar en la restauració de monuments i obres d'art.
  
7. Encoratjar la vida associativa de la ciutat i contribuir a les celebracions i esdeveniments socials, i fomentar els valors que són propis de la nostra identitat.
  
8. Promoure fins d'investigació mitjançant el finançament de treballs, concessió de beques i divulgació de projectes, dirigits a noves tecnologies en defensa del desenvolupament sostenible, medi ambient, foment de l'economia, tècniques agràries i millora de l'entorn rural.
  
9. Desenvolupar l'esperit cooperatiu o altres formes d'economia social, mitjançant la divulgació de la legislació cooperativa, impulsant la creació o el suport a projectes cooperatius que primen els fins fundacionals.
  
10. Formar part del patronat d'altres fundacions les finalitats del qual estiguen compreses entre els objectius de la Fundació.
  
Quart
  
Que per la Resolució del dia 15 de febrer de 2001, de la secretària general de la Conselleria de Justícia i Administracions Públiques, es va acordar inscriure en el Registre de Fundacions de la Comunitat Valenciana la Fundació de la Comunitat Valenciana per a la restauració de la insigne col·legiata de Gandia, i classificar-la de caràcter cultural.
  
Segons l'article 7 dels seus estatuts, la fundació té com a fins d'interés general:
  
a) Recolzar les normes de protecció que garantisquen la conservació i restauració de la insigne Col·legiata de Gandia.
  
b) Procurar i, si és procedent, portar a terme les obres de restauració de la insigne col·legiata de Gandia, tant pel que fa als seus aspectes arquitectònics com als artístics, amb les autoritzacions prèvies que calguen, incloses les eclesiàstiques.
  
c) Sol·licitar de tota classe d'entitats i persones amb capacitat per exercir-lo, que exercisquen el seu mecenatge mitjançant inversions convenientment ordenades.
  
Per al compliment d'aquests fins, la fundació desenvoluparà les següents activitats:
  
a) L'estudi històric i artístic de l'edifici de la insigne col·legiata de Gandia i de la seua zona d'influència arquitectònica i històrica.
  
b) La restauració de l'edifici i de les obres d'art que pertanguen a la insigne col·legiata.
  
c) La difusió cultural del monument. d) La concessió de beques o ajudes d'estudi sobre la insigne col·legiata de Gandia.